অসিত সেন (চলচ্চিত্র পরিচালক)
অসিত সেন (২৪ সেপ্টেম্বর   ১৯২২ – ২৫ আগস্ট ২০০১) ছিলেন বাংলা ও হিন্দি দুই-ই সিনেমার  একজন অসামান্য  চলচ্চিত্র পরিচালক,  চিত্রগ্রাহক  তথা সিনেমাটোগ্রাফার ও চিত্রনাট্যকার। চার দশকেরও বেশি সময় ধরে  ভারতীয় ভাষায় চলচ্চিত্র নির্মাণ করে  সমকালীন অন্যান্য বিশিষ্ট চলচ্চিত্র নির্মাতাদের অন্যতম  স্মরণীয় ব্যক্তিত্ব তিনি। ভারতীয় চলচ্চিত্রে অসিত সেনের অবদান সেই যুগের অন্যান্য বিশিষ্ট ব্যক্তিদের সঙ্গে বিশেষ উল্লেখেরও দাবি রাখে।  তিনি প্রায় কুড়িটি বাংলা ও হিন্দি সিনেমার পরিচালনা করেছেন। তন্মধ্যে বাংলা চলচ্চিত্রে- দীপ জ্বেলে যাই (১৯৫৯), উত্তর ফাল্গুনী (১৯৬৩) এবং হিন্দি সিনেমায়- মমতা (১৯৬৬),  খামোশী (১৯৭০), অনোখী রাত (১৯৬৮), সফর (১৯৭০)  উল্লেখযোগ্য।